การมีเพศสัมพันธ์โดยไม่ใส่ถุงแตกนอกแล้วท้อง... แล้วถ้ามีอะไรกันโดยไม่ใส่ถุงแต่อสุจิยังไม่ออกมา มีสิทธิ์ท้องไหมค่ะ
สวัสดีค่ะ การหลั่งนอกนั้น ถือว่าเป็นวิธีคุมกำเนิดที่มีประสิทธิภาพต่ำ โดยมีโอกาสตั้งครรภ์ได้ตั้งแต่4% ถึง 22% เนื่องจากในระหว่างที่นำอวัยวะเพศออกมาจากช่องคลอดก็อาจมีอสุจิบางส่วนหลั่งออกมาแล้วและหากมีเพศสัมพันธ์ต่ออีกครั้ง ก็จะยิ่งเสี่ยงต่อการตั้งครรภ์มากขึ้น เพราะอาจมีอุสจิค้างอยู่ที่ปลายอวัยวะเพศและท่อปัสสาวะ อสุจิที่ค้างอยู่อาจออกมาในขณะที่กำลังมีเพศสัมพันธ์ครั้งใหม่ได้ส่วนการสอดใส่อวัยวะเพศชายเข้าช่องคลอด หากไม่ได้มีการหลั่งน้ำอสุจิ ก็จะไม่ทำให้เกิดการตั้งครรภ์ แต่หากก่อนหน้าที่ใส่อวัยวะเพศเข้าช่องคลอด มีการหลั่งน้ำอสุจิไปก่อนแล้ว (เช่นจากการช่วยตนเอง) และนำมาใส่ช่องคลอดต่อ ย่อมมีโอกาสที่อสุจิที่ค้างอยู่ที่ปลายอวัยวะเพศและในท่อปัสสาวะจะออกมาในระหว่างที่สอดใส่ และทำให้มีโอกาสตั้งครรภ์ได้